cyanic-selkie/wikianc huggingface dataset:
Μάρλον Μπράντο
Ο Μάρλον Μπράντο (Marlon Brando, Jr., 3 Απριλίου 1924 - 1 Ιουλίου 2004) ήταν Αμερικανός ηθοποιός. Θεωρείται ένας από τους πιο επιτυχημένους ηθοποιούς όλων των εποχών. Οι εξαιρετικές υποκριτικές του ικανότητες φάνηκαν σε ταινίες που σκηνοθέτησε ο Ελία Καζάν την δεκαετία του 1950, όπως το Λεωφορείον ο Πόθος και Το λιμάνι της αγωνίας. Το δραματικό ύφος του ωραίου, ασυμβίβαστου και καταστρεπτικού ή αυτοκαταστροφικού νέου, που εισήγαγε ο Μπράντο, επηρέασε πολλούς μεταγενέστερους Αμερικανούς ηθοποιούς, όπως ο Τζέιμς Ντην, ο Πωλ Νιούμαν και ο Ρόμπερτ Ντε Νίρο.
Το Αμερικανικό Ινστιτούτο Κινηματογράφου τον έχει κατατάξει τέταρτο στη λίστα με τους 25 μεγαλύτερους άνδρες σταρ όλων των εποχών.
Κατά την 45η τελετή των βραβείων της Αμερικανικής Ακαδημίας Κινηματογραφικών Τεχνών και Επιστημών (Μάρτιος 27, 1973), για την ερμηνεία του στην ταινία "Ο Νονός" (The Godfather) του σκηνοθέτη Φράνσις Φορντ Κόπολα, βραβεύθηκε με το Όσκαρ "Α΄ Ανδρικού Ρόλου".
Βιογραφία
Ο Μπράντο γεννήθηκε στην Ομάχα της πολιτείας Νεμπράσκα των ΗΠΑ στις 3 Απριλίου του 1924. Το 1935, οι γονείς του χώρισαν και ο μικρός Μπράντο μαζί με τα δύο του αδέλφια ακολούθησε τη μητέρα του στη Σάντα Άνα της Καλιφόρνια. Το 1937, οι γονείς του συμφιλιώθηκαν και εγκαταστάθηκαν στο Λίμπερτυβιλ κοντά στο Σικάγο.
Προικισμένος με έμφυτο υποκριτικό ταλέντο, αλλά και ατίθασος ως μαθητής, ο Μπράντο πήγε στην Νέα Υόρκη για να σπουδάσει ηθοποιία στο New School και κατόπιν στο Actors' Studio, που διηύθυναν ο Λι Στράσμπεργκ και η Στέλλα Άντλερ.
Το 1944 ανέλαβε τον πρώτο του μεγάλο ρόλο στη δραματική θεατρική κωμωδία Θυμάμαι τη Μαμά, που παίχτηκε στο Μπρόντγουεϊ της Νέας Υόρκης. Η παράσταση απέτυχε οικονομικά, αλλά οι κριτικές για τον Μπράντο ήταν ιδιαιτέρως καλές. Το 1947, ανέλαβε τον ρόλο του Στάνλεϋ Κοβάλσκι στο θεατρικό δράμα του Τένεσι Ουίλιαμς Λεωφορείον ο Πόθος, σε σκηνοθεσία του Ελία Καζάν.
Το 1950 ο Μπράντο έκανε το ντεμπούτο του στη μεγάλη οθόνη αναλαμβάνοντας τον πρωταγωνιστικό ρόλο στην ταινία του Φρεντ Τσίνεμαν, Το Κορμί μου σου Ανήκει.
Το 1951, ο Μπράντο υποδύθηκε τον Στάνλεϋ Κοβάλσκι στην κινηματογραφική μεταφορά του Λεωφορείον ο Πόθος, πάλι σε σκηνοθεσία Ελία Καζάν. Για τον ρόλο αυτό, καθώς και για τους πρωταγωνιστικούς του ρόλους στις ταινίες Βίβα Ζαπάτα! (1952) και Ιούλιος Καίσαρ (1953), ο Μπράντο προτάθηκε για το βραβείο Όσκαρ. Τελικά, ο Μπράντο τιμήθηκε με Όσκαρ Α' Ανδρικού Ρόλου το 1954 για τον ρόλο του Τέρρυ Μαλλόυ στην ταινία του Ελία Καζάν Το λιμάνι της αγωνίας.
Στα τέλη της δεκαετίας του 1950 και καθ' όλη την δεκαετία του 1960, ο Μπράντο πρωταγωνίστησε σε μέτριες έως κακές ταινίες που δεν ανταποκρίνονταν στο υποκριτικό του ταλέντο. Η επιστροφή του Μπράντο σε σημαντικούς ρόλους έγινε με τις ταινίες του Φράνσις Φορντ Κόπολα Ο Νονός (1972) και Αποκάλυψη, Τώρα! (1979). Για τον ρόλο του Βίτο Κορλεόνε στον Νονό, ο Μπράντο τιμήθηκε με το βραβείο Όσκαρ αλλά αρνήθηκε να παραλάβει το βραβείο, παραχωρώντας το βήμα σε μια εκπρόσωπο των Ινδιάνων για διαμαρτυρία όσον αφορά την κακομεταχείριση των αυτοχθόνων Ινδιάνων των ΗΠΑ. Μία άλλη ταινία στην οποία πρωταγωνίστησε ο Μπράντο και η οποία προκάλεσε έντονες αντιπαραθέσεις κριτικών για τον ερωτισμό της, ήταν το Το Τελευταίο Τανγκό στο Παρίσι (1972) σε σκηνοθεσία του Μπερνάρντο Μπερτολούτσι.
Στα τελευταία χρόνια της ζωής του, ο Μπράντο ανέλαβε ρόλους και πάλι σε μέτριες έως κακές ταινίες, με εξαίρεση τις ταινίες Μια σκληρή λευκή εποχή (1989, υποψ. για Όσκαρ β' ανδρικού ρόλου) και Ντον Χουάν ΝτεΜάρκο (1995).
Η προσωπική ζωή του Μπράντο υπήρξε το ίδιο ταραγμένη με την επαγγελματική του ζωή. Πάλεψε για τα ανθρώπινα δικαιώματα και για την αποκατάσταση των αυτοχθόνων Ινδιάνων των ΗΠΑ. Παντρεύτηκε τρεις φορές και απέκτησε έντεκα παιδιά, από τις συζύγους του, τις ερωμένες του καθώς και από υιοθεσία. Αγάπησε με πάθος την Ταϊτή και έζησε εκεί για ένα μεγάλο μέρος της ζωής του. Τον Μάιο του 1990, ο πρωτότοκος γιος του Μπράντο, ο Κριστιάν, δολοφόνησε τον εραστή της ετεροθαλούς αδελφής του, Τσεγιέν. Αργότερα ο Κριστιάν καταδικάστηκε σε φυλάκιση 10 ετών, ενώ η Τσεγιέν αυτοκτόνησε σε ηλικία 25 ετών, τον Απρίλιο του 1995.
== Φιλμογραφία == thumb|200px|Ο Μάρλον Μπράντο το [[1951 στο τρέιλερ της ταινίας του Ελία Καζάν, Λεωφορείον ο πόθος (A Streetcar Named Desire).]]
Εξωτερικοί σύνδεσμοι
Κατηγορία:Βραβευμένοι με Όσκαρ Α' Ανδρικού Ρόλου Κατηγορία:Αμερικανοί άνδρες ηθοποιοί θεάτρου Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης Κατηγορία:Ιρλανδοαμερικανοί Κατηγορία:Βραβευμένοι με Χρυσή Σφαίρα Καλύτερου Ηθοποιού (Δραματικές ταινίες) Κατηγορία:Βραβευμένοι με BAFTA Α' Ανδρικού Ρόλου
Γεώργιος Α΄ Γκίζι
Βαρόνος της Χαλανδρίτσας
Παντρεύτηκε σε πρώτο γάμο μια ανώνυμη κόρη του Γκυ ντε Λα Τρεμουάιγ και κληρονόμησε τη βαρωνία της Χαλανδρίτσας στο Πριγκιπάτο της Αχαΐας (1286), διορίστηκε στη συνέχεια Καστελάνος της Καλαμάτας (1292). Την ίδια χρονιά ο Αραγωνέζος ναύαρχος Ρουτζέρο ντι Λαούρια ξεκίνησε μια σειρά από επιδρομές στις Ελληνικές περιοχές και στα Φραγκοκρατούμενα νησιά στο Αιγαίο Πέλαγος, κατόπιν έφτασε στην Πύλο. Ο πρίγκιπας Φλωρέντιος της Αχαΐας απουσίαζε στην Ιταλία και υπήρχε σοβαρός κίνδυνος να καταλάβουν οι Αραγωνέζοι περιοχές του πριγκιπάτου. Ο Γεώργιος συγκέντρωσε 100 ιππότες στην Ανδρούσα και επιτέθηκε στους Αραγωνέζους, στη σύντομη μάχη που ακολούθησαν οι Αχαιοί ηττήθησαν και ο Γεώργιος συνελήφθη αιχμάλωτος στη Μάχη του Ζόγκλου. Ο Γεώργιος ελευθερώθηκε με 8.000 Υπέρπυρα αμέσως μετά την αναχώρηση του στόλου της Αραγωνίας για τη Γλαρέντζα.
Κληρονόμος Τήνου, Μυκόνου, Κέας, Σερίφου και Εύβοιας
Ο πατέρας του πέθανε (1303) και ο Γεώργιος κληρονόμησε την Τήνο, τη Μύκονο, την Κέα και τη Σέριφο. Το 1304 με τη βοήθεια άλλων βαρώνων απέτρεψε τους Βυζαντινούς από την κατάληψη του Κάστρου του Μπωφόρ. Με τη δεύτερη σύζυγο του Αλίκη νταλε Κάρτσερι απέκτησε κληρονομικά δικαιώματα στην Εύβοια και έγινε Τριτημόριος της Εύβοιας. Ο Γεώργιος Α΄ Γκίζι έπεσε στη Μάχη του Αλμυρού όπου έσπευσε να βοηθήσει τον Δούκα των Αθηνών Γκωτιέ Ε΄ του Μπριέν απέναντι στην Καταλανική Εταιρεία (1311). Η δεύτερη σύζυγος του Αλίκη πέθανε το 1313.
Οικογένεια
Με την πρώτη σύζυγο του άγνωστου ονόματος κόρη του Γκυ ντε Λα Τρεμουάιγ (πέθανε το 1288) απέκτησε:
Με τη δεύτερη σύζυγο του Αλίκη νταλε Κάρτσερι απέκτησε:
.
Πηγές
Κατηγορία:Τριτημόριοι του Ωρεού Κατηγορία:Τριτημόριοι της Καρύστου Κατηγορία:Βαρώνοι του Πριγκιπάτου της Αχαΐας Κατηγορία:Ευγενείς του Δουκάτου του Αρχιπελάγους Γεωργιος Κατηγορία:Βαρώνοι της Χαλανδρίτσας
Αστακός Βιθυνίας
Ο Αστακός ήταν αρχαία πόλη της Βιθυνίας, στην περιοχή της ανατολικής Προποντίδας. Η πόλη κτίστηκε κατά τον δεύτερο ελληνικό αποικισμό από Μεγαρείς μαζί με Αθηναίους στην βόρεια ακτή του σημερινού κόλπου της Νικομήδειας, τότε Αστακηνός κόλπος. Η πόλη καταστράφηκε τον τρίτο αιώνα π.Χ. από τον Λυσίμαχο και οι κάτοικοί του μεταφέρθηκαν στην συνέχεια στην Νικομήδεια, την γειτονική πόλη που ίδρυσε λίγα χρόνια μετά, το 264 π.Χ., ο Νικομήδης Α' της Βιθυνίας.
Πηγές
Κατηγορία:Αρχαίες πόλεις της Βιθυνίας Κατηγορία:Αποικίες των Μεγάρων
Νίκος Τσέλιος
Ο Νικόλαος Τσέλιος (1799-1860) ήταν αγωνιστής της Ελληνικής Επαναστάσεως του 1821. Ο Νικόλαος Τσέλιος γεννήθηκε στην Κατούνα Ξηρομέρου το 1799 και στη συνέχεια εγκαταστάθηκε στο Δραγαμέστο, γι’ αυτό και έφερε κατά τη διάρκεια της επαναστάσεως το παρώνυμο Δραγαμεστινός. Το πραγματικό του επίθετο ήταν Μαυρομμάτης, της ιστορικής αυτής οικογενείας της Κατούνας,  όπως προκύπτει από έγγραφα αλλά και δημοσιεύματα με υπογραφή του ίδιου.
Στην αρχή του αγώνα έλαβε μέρος στις περισσότερες μάχες της Αιτωλοακαρνανίας (Πέτα, Αετού όπου και αρίστευσε)  υπό την αρχηγία του θείου του, όπως τον αποκαλούσε, Δήμου Τσέλιου, του οποίου ήταν γαμπρός. Για πολύ μικρό διάστημα συγκρότησε και δικό του σώμα και στις 18 Φεβρουαρίου 1825 έλαβε το βαθμό της Αντιστρατηγίας.
Έλαβε μέρος στην πρώτη και δεύτερη πολιορκία της Ιεράς Πόλεως του Μεσολογγίου και διασωθείς από την έξοδο κατέφυγε στο Ναύπλιο όπου συντάχθηκε με το Θεόδωρο Γρίβα. Διατέλεσε Πολιτάρχης Ναυπλίου για μικρό διάστημα το 1827. Έλαβε μέρος στις μάχες Αράχοβας, Δόβρενας υπό τον αρχιστράτηγο των Ελλήνων Γεώργιο Καραϊσκάκη όπου και διακρίθηκε για το απαράμιλλο θάρρος που επέδειξε, καθώς επίσης και στις μάχες της Αττικής ,(Κερατσινίου, Φαλήρου κλπ). Κατά την συγκρότηση των χιλιαρχιών, επί Ιωάννη Καποδίστρια, έλαβε το βαθμό του Ταξιαρχικού Πεντακοσίαρχου, ήτοι του Ταγματάρχη, στην χιλιαρχία του Γαρδικιώτη Γρίβα, με την οποία έλαβε μέρος σε όλες τις μάχες για την απελευθέρωση της Δυτικής Χέρσου Ελλάδος. Μετά την απελευθέρωση έλαβε δε το φαλαγγιτικό γραμμάτιο.
Το 1836 έλαβε ενεργό μέρος στην αποτυχημένη και προδομένη επανάσταση της Ακαρνανίας για την δημιουργία Συντάγματος, η οποία είχε ξεσπάσει με αφορμή το θέμα που είχε προκύψει με τις προσόδους των βελανιδιών, την αρπαγή της εκκλησιαστικής και μοναστηριακής περιουσίας καθώς και την βεβήλωση των ναών από τους Βαυαρούς. Μετά την καταστολή της επαναστάσεως του ορίστηκε τόπος εξορίας, την οποία όμως απέφυγε με παρέμβαση του Θεοδώρου Γρίβα. Συγκεκριμένα, όπως  μας πληροφορεί αναφορά του Μαμούρη προς την διοίκηση, με την απειλή  του Νικόλαου Τσέλιου και του  συγγενή του Φίλη Κασσανού,  ότι θα αναφέρουν στην  διοίκηση ότι αυτός ήταν ο υποκινητής των ταραχών στην Ακαρνανία, ο Γρίβας γνωρίζοντας την σκληράδα των αξιωματικών του όχι μόνο δεν τους κυνήγησε αλλά τους καλοδέχτηκε και  αφού τους έκανε το τραπέζι, στη συνέχεια μεσολάβησε προς την διοίκηση για την απαλλαγή τους.
Το 1843 έλαβε ενεργό μέρος στη δημιουργία του συντάγματος και συμμετείχε στην εθνοσυνέλευση ως Πληρεξούσιος Ξηρομέρου. Στην συνέχεια εξελέγη Δήμαρχος Αστακού, διατέλεσε τρεις φορές Πληρεξούσιος Βουλευτής  Ξηρομέρου και Βονίτσης (30/10/1953 έως του θανάτου του) και έφτασε δε ως το βαθμό του Αντισυνταγματάρχη της προικοδοτημένης Φάλαγγας. Τιμήθηκε με το Αργυρό Αριστείο και με το παράσημο του Χρυσού Σταυρού των Ιπποτών του Βασιλικού Τάγματος του Σωτήρος.
Πέθανε στις 2 Φεβρουαρίου 1860 από αποπληξία στη Αθήνα και η κηδεία του στην Αγία Ειρήνη έγινε με όλες τις προβλεπόμενες, για τον πολιτικοστρατιωτικό του ρόλο τιμές.
Σοφία του πλήθους
Η Σοφία του πλήθους αναγνωρίζεται ως το φαινόμενο όπου λαμβάνεται υπόψη η συλλογική γνώμη μιας ομάδας ατόμων και όχι αποκλειστικά κάποιων μεμονωμένων εμπειρογνωμόνων για την επίλυση κάποιου προβλήματος. Η συνάθροιση των προβλέψεων του πλήθους μπορεί να είναι πιο ακριβής από τις προβλέψεις ενός ξεχωριστού ατόμου. Τέτοιου είδος συγκεντρωτικές απαντήσεις αφορούν ζητήματα όπως εκτιμήσεις, ποσοστά και γενικές γνώσεις για τον κόσμο.
Οι τύποι της Σοφίας του πλήθους
Κατά τον Surowiecki, τα πλεονεκτήματα των αποδιοργανωμένων αποφάσεων μπορούν να κατηγοριοποιηθούν στους εξής τύπους: την Νόηση, τον Συντονισμό και την Συνεργασία.
Στην κατηγορία του Συντονισμού περιλαμβάνονται η βελτιστοποίηση της χρήσης μιας δημοφιλούς γραμής και την αποφυγή συγκρούσεων σε κινούμενες κυκλοφορίες.
Στην κατηγορία της Συνεργασίας περιλαμβάνονται οι τρόποι με τους οποίους ομάδες ανθρώπων μπορούν να πραγματοποιήσουν σύσταση δικτύων εμπιστοσύνης χωρίς την ύπαρξη ενός κεντρικού συστήματος το οποίο θα ελέγχει την συμπεριφορά τους ή θα επιβάλει άμεσα την συμμόρφωσή τους.
Τα τέσσερα στοιχεία για τον σχηματισμό της σοφίας του πλήθους
Σύμφωνα με το βιβλίο «The Wisdom of Crowds» του James Surowiecki απαιτούνται τέσσερα στοιχεία για το σχηματισμό ενός σοφού πλήθους. Τα τέσσερα στοιχεία είναι η διαφορετικότητα, η ανεξαρτησία, η αποκέντρωση και η συνάθροιση. Κάθε άτομο πρέπει να έχει τη δική του προσωπική γνώμη και προσωπικές πληροφορίες,έτσι ώστε να επιλύσει με διαφορετικό τρόπο το πρόβλημα σε σχέση με κάποιον άλλον. Η απάντηση του καθενός πρέπει να είναι ανεξάρτητη και να μην καθορίζεται από τις γνώμες των άλλων. Η αποκέντρωση οδηγεί στο να μην υπάρχει μία κοινή πηγή πληροφοριών, να μην υπάρχει καθοδήγηση, αλλά να αξιοποιήσουν την πληροφόρηση που έχουν. Η συνάθροιση είναι ο μηχανισμός για την μετατροπή όλων των απόψεων σε μια συλλογική απόφαση, είναι η απάντηση του πλήθους. Υπάρχουν πολλοί τρόποι για τον εντοπισμό της απάντησης του πλήθους. Κάποιοι που αναφέρονται είναι με τον μέσο όρο, με τη διάμεση τιμή και με το γεωμετρικό μέσο όρο, χωρίς ωστόσο να διευκρινίζεται πότε χρησιμοποιούνται.
Ορισμός του πλήθους
Ο όρος του πλήθους αναφέρεται σε οποιαδήποτε ομάδα ανθρώπων, όπως σε μια εταιρεία,μια ομάδα ερευνητών ή απλά το ευρύ κοινό. Για παράδειγμα, μια ομάδα ανθρώπων δεν μπορεί να γνωρίζει τα στοιχήματα του άλλου στην ιπποδρομία ή σε μια ομάδα φόρουμ δεν μπορεί να γνωρίζει ο ένας τον άλλον έξω από αυτό, αλλά παρ'όλα αυτά σχηματίζουν τον ορισμό του πλήθους. Έτσι με αυτό τον τρόπο, επικρατεί η ποικιλομορφία στις απαντήσεις, ενώ το σφάλμα του πλήθους είναι πολύ μικρό.
Αγορές Προβλέψεων
Μία εφαρμογή της σοφίας του πλήθους είναι οι αγορές πρόβλεψης (prediction market). Οι αγορές αυτές είναι κερδοσκοπικές και δημιουργήθηκαν για να επαληθεύσουν τις προβλέψεις του πλήθους. Είναι προγνωστικές αγορές στοιχημάτων όπου τα άτομα κάνουν προβλέψεις.
Ο Surowiecki στο βιβλίο του αναφέρεται στην επιτυχία των αγορών πρόβλεψης. Παρόμοια με τις μεθόδους Delphi, αλλά σε αντίθεση με τις δημοσκοπήσεις, οι αγορές πρόβλεψης κάνουν έξυπνες ερωτήσεις του στυλ "Ποιος νομίζετε ότι θα κερδίσει τις εκλογές;" και όχι του στυλ "Ποιόν θα ψηφίζατε". Τα αποτελέσμα των προβλέψεων αυτών είναι αρκετά καλά.
Συχνά ως κίνητρο για τη συμμετοχή δίνονται χρήματα για επιτυχείς προβλέψεις ενός συγκεκριμένου αποτελέσματος (π.χ. ο υποψήφιος Χ θα κερδίσει στις εκλογές) ή της τιμής μιας παραμέτρου (π.χ τα έσοδα μιας εταιρίας στο επόμενο τρίμηνο). Οι τρέχουσες τιμές της αγοράς ερμηνεύονται ως η πρόβλεψη της πιθανότητας εκδήλωσης του γεγονότος ή της αναμενόμενης τιμής της παραμέτρου. Η Betfair αποτελεί το μεγαλύτερο ανταλλακτήριο προβλέψεων στον κόσμο, με περίπου 28 δισεκατομμύρια $ να διαπραγματεύονται το 2007. Η NewsFutures είναι μια διεθνής αγορά προβλέψεων που ασχολείται με την πρόβλεψη γεγονότων ειδήσεων. Η Intrade.com, με έδρα το Δουβλίνο της Ιρλανδίας, απέσπασε την προσοχή των μέσων ενημέρωσης το 2012 επειδή ασχολήθηκε με προβλέψεις σχετικά με τις Προεδρικές Εκλογές των ΗΠΑ, με περισσότερες από 1,5 εκατομμύρια αναφορές αναζήτησεων. Πολλές εταιρείες προσφέρουν διάφορες υπηρεσίες προβλέψεων, όπως για παράδειγμα ημερομηνίες ολοκλήρωσης έργων, στοιχεία πωλήσεων ή τις δυνατότητες της αγοράς να στηριχτούν καινοτόμες ιδέες. Έχουν επίσης αναπτυχθεί μια σειρά από διαδικτυακές εταιρείες που δίνουν προβλέψεις κυρίως σε αθλητικές εκδηλώσεις, χρηματιστηριακές αγορές, αλλά άλλα θέματα. Μερικά παραδείγματα αποτελούν οι Piqqem, Cake Financial, Covestor, Predictify και Motley Fool. Η αρχή της αγοράς προβλέψεων χρησιμοποιείται επίσης σε λογισμικό διαχείρισης έργων, όπως το Yanomo, ώστε να προβλέψει σωστά τις "πραγματικές" προθεσμίες και τον προϋπολογισμό ενός έργου.
Μέθοδος Delphi
Η μέθοδος Delphi είναι μια συστηματική, διαδραστική μέθοδος πρόβλεψης που βασίζεται στη συμμετοχή μιας ομάδας ανεξάρτητων εμπειρογνωμόνων. Οι προσεκτικά επιλεγμένοι εμπειρογνώμονες απαντούν σε  ερωτηματολόγια σε δύο ή περισσότερους γύρους. Μετά από κάθε γύρο, ένας οργανωτής παρέχει ανώνυμα μια περίληψη των προβλέψεων των εμπειρογνωμόνων από τον προηγούμενο γύρο, καθώς και τους λόγους σύμφωνα με τους οποίους πήραν τις αποφάσεις τους. Έτσι, οι συμμετέχοντες ενθαρρύνονται να αναθεωρήσουν τις προηγούμενες απαντήσεις τους επηρεαζόμενοι από τις απαντήσεις των υπόλοιπων μελών της ομάδας. Εκτιμάται ότι κατά τη διάρκεια αυτής της διαδικασίας, το εύρος των απαντήσεων θα μειωθεί και η ομάδα θα συγκλίνει προς τη «σωστή» απάντηση. Πολλές από τις συναινετικές προβλέψεις έχει αποδειχθεί ότι είναι πιο ακριβείς από ότι οι προβλέψεις που γίνονται από μεμονομένα άτομα.
Human Swarming
Σχεδιασμένη ως μια βελτιστοποιημένη μέθοδος για την "εκμετάλλευση" της σοφίας του πλήθους, η προσέγγιση αυτή ζητά σε πραγματικό χρόνο τη γνώμη για κάποιο συγκεκριμένο θέμα από ομάδες χρηστών με στόχο την επίτευξη πιο ακριβών απαντήσεων από αυτές που θα προέκυπταν με μικρότερο αριθμό χρηστών. Η προσέγγιση αυτή κληρονομεί στοιχεία από μερικές βιολογικές διεργασίες που συναντώνται σε πουλιά, ψάρια, και τα έντομα και εφαρμόζεται μεταξύ δικτυωμένων χρηστών με τη χρήση κατάλληλου λογισμικού, όπως για παράδειγμα η πλατφόρμα συλλογικής νοημοσύνης UNU. Κατά τον Rosenberg (2015), τέτοια συστήματα ελέγχου πραγματικού χρόνου παρακινούν ομάδες ανθρώπων να συμπεριφέρονται ως μια ενιαία συλλογική νοημοσύνη. Για παράδειγμα, όταν συνδεθούν στην πλατφόρμα UNU, ομάδες χρηστών μπορούν να απαντήσουν συλλογικά σε ερωτήσεις, να δημιουργήσουν καινούριες ιδέες και να κάνουν προβλέψεις ως μια μοναδική οντότητα. . Μετά τη διεξαγωγή αντίστοιχων πειραμάτων έχει εξακριβωθεί ότι τα ανθρώπινη σμήνη μπορούν να προβλέψουν καλύτερα από μεμονωμένα άτομα σε μια πληθώρα από εφαρμογές του πραγματικού κόσμου.
Παράδειγμα
Παρακολουθώντας το ντοκιμαντέρ «The code» του BBC θα εντυπωσιαστεί κανείς πως αυτό το φαινόμενο μπορεί να συμβεί πραγματικά και στην πράξη. Ατομικά ο κάθε άνθρωπος δίνει τις δικές του προβλέψεις – εικασίες για τις καραμέλες στο βάζο που ελάχιστοι έχουν κοντέψει τον πραγματικό αριθμό. Παρόλα αυτά αν πάρουμε συλλογικά τις απαντήσεις και βγάλουμε ένα μέσο όρο τότε το αποτέλεσμα είναι εντυπωσιακό. Το αποτέλεσμα είναι 99.9% ακριβές με τον πραγματικό αριθμό των καραμελών στο βάζο. Η ακρίβεια μιας ομάδας ατόμων είναι πολύ μεγαλύτερη και εντυπωσιακή από αυτήν ενός ατόμου. Αυτό το φαινόμενο είναι η σοφία του πλήθους.
Βέικο Όουνπουου
Ο Βέικο Όουνπουου (εσθονικά: Veiko Õunpuu, γεννήθηκε στις 16 Μαρτίου του 1972 στη Σάαρεμαα) είναι Εσθονός σκηνοθέτης και σεναριογράφος που είναι γνωστός για τις καλλιτεχνικές ταινίες Μπάλα του Φθινοπώρου (Sügisball, 2007) και Τον Πειρασμό του Αγίου Τόνι (Püha Tõnu kiusamine, 2009). Οι ταινίες του Όουνπουου είναι συνήθως καλλιτεχνικές ταινίες με εκκεντρικούς χαρακτήρες και αργό ρυθμό.
Κινηματογραφική εργασία
Το 2006 έγραψε και σκηνοθέτησε την ανεξάρτητη ταινία μικρού μήκους Άδειο (Tühirand). Το 2007 προσάρμοσε στον κινηματογράφο το μυθιστόρημα του Μάτι Ουντ Μπάλα του Φθινοπώρου (Sügisball) που κέρδισε το Βραβείο Ορίζοντα στο 64ο Διεθνές Φεστιβάλ Κινηματογράφου της Βενετίας. Σήμερα, αυτή η διάκριση παραμένει ως η υψηλότερη διεθνή αναγνώριση που έχει λάβει ποτέ μια εσθονική ταινία.
Το 2010, το δεύτερο χαρακτηριστικό δράμα του Όουνπουου Ο Πειρασμός του Αγίου Τόνι (Püha Tõnu kiusamine) προβλήθηκε στο Φεστιβάλ Κινηματογράφου Σάντανς. Η ταινία είχε επιλεγεί ως η υποψηφιότητα της Εσθονίας για το Όσκαρ Καλύτερης ξενόγλωσσης Ταινίας στα 83α Βραβεία Όσκαρ, αλλά δεν τερμάτισε στην τελική λίστα.
Παραπομπές
<references group="" responsive="1">
Εξωτερικοί σύνδεσμοι
Κατηγορία:Εσθονοί σκηνοθέτες κινηματογράφου
Ρωμέικα Βαρθολομιού Ηλείας
Τα Ρωμέικα ή Ρωμέικα Βαρθολομιού ή Ρωμέικα Πηνειού είναι πεδινός οικισμός της Ηλείας στην Περιφερειακή Ενότητα Ηλείας  σε υψόμετρο 19 μέτρα. Απέχουν 6 χλμ. Δ.-ΒΔ. από τη Γαστούνη (έδρα δήμου) και βρίσκονται στην βορειοδυτική είσοδο του Βαρθολομιού αποτελώντας ουσιαστικά προάστιό του. Αναφέρονται επίσημα ως ξεχωριστός οικισμός για πρώτη το 1991 να απογράφονται στον τότε δήμο Βαρθολομιού. Σύμφωνα με το Σχέδιο Καλλικράτης ανήκουν στη δημοτική κοινότητα Βαρθολομιού που υπάγεται στη δημοτική ενότητα Βαρθολομιού του Δήμου Πηνειού και σύμφωνα με την απογραφή 2011 έχουν πληθυσμό 103 κατοίκους.
Σημείωση
Στην Ηλεία και το δήμο Ήλιδας υπάρχει ο συνώνυμος οικισμός Ρωμέικα Ήλιδας Ηλείας
Παραπομπές
Κατηγορία:Χωριά του νομού Ηλείας Κατηγορία:Δήμος Πηνειού
Εθνική Αργεντινής Κ-17 (ποδόσφαιρο ανδρών)
Η Εθνική Αργεντινής U17 (ποδόσφαιρο ανδρών) είναι η εθνική ομάδα ποδοσφαίρου κάτω των 17 ετών της Αργεντινής. Έχει συμμετάσχει σε 13 από τα 16 Παγκόσμια Κύπελλα ποδοσφαίρου U17, έχοντας τερματήσει 3 φορές στην τρίτη θέση και μία φορά στην τέταρτη θέση. Επιπρόσθετα, έχει κερδίσει το South American Under-17 Football Championship 3 φορές.
Πολλοί κορυφαίοι ποδοσφαιριστές έχουν περάσει από τις τάξεις της ομάδας, συμπεριλαμβανομένων των Χουάν Σεμπαστιάν Βερόν, Λουσιάνο Γκαλέτι, Εσεκιέλ Γκονσάλες, Ροδόλφο Αρρουαμπαρρένα, Χαβιέρ Μασκεράνο και  Κάρλος Τέβες.
Δείτε επίσης
Κατηγορία:Εθνική Αργεντινής (ποδόσφαιρο) Κατηγορία:Εθνικές ομάδες ποδοσφαίρου Κ-17 Νότιας Αμερικής
Τελικοί NBA 2009
Η διοργάνωση 2009 NBA Finals είναι η σειρά των τελικών της σεζόν 2008-2009 του NBA και η κατάληξη των 2009 NBA Playoffs. Οι πρωταθλητές της Ανατολικής Περιφέρειας, Ορλάντο Μάτζικ ηττήθηκαν από τους πρωταθλητές της Δυτικής Περιφέρειας, Λος Άντζελες Λέικερς. Η σειρά κρίθηκε σε πέντε παιχνίδια.
Η τηλεοπτική κάλυψη στην Ελλάδα πραγματοποιήθηκε από τα κανάλια της ΕΡΤ, Σπορ+ και ΕΤ1.
Οι Λος Άντζελες Λέικερς επέστρεψαν στους τελικούς για 30η φορά στην ιστορία τους, το οποίο αποτελεί ρεκόρ για το NBA. Οι Ορλάντο Μάτζικ επέστρεψαν ξανά σε σειρά τελικών μετά την τελευταία παρουσία τους το 1995.
Το 1ο και 2ο παιχνίδι της σειράς πραγματοποιήθηκαν στο Στέιπλς Σέντερ, έδρα των Λος Άντζελες Λέικερς. Αντίθετα, το 3ο, 4ο και 5ο παιχνίδι της σειράς έλαβαν χώρα στην Άμγουει Αρένα του Ορλάντο.
Ημερομηνίες
Αν η σειρά το χρειαζόταν θα προγραμματίζονταν παιχνίδι για τις 16 και 18 Ιουνίου.
Βραβεία
2009 Κατηγορία:Καλαθοσφαίριση το 2009
Πηλογρανίτσα Ιωαννίνων
Η Πηλογρανίτσα είναι ορεινό χωριό της πρώην επαρχίας Δωδώνης της Ηπείρου στο νομό Ιωαννίνων, η οποία βρίσκεται στις βόρειες πλαγιές των Ορέων Σουλίου, κοντά στα όρια του νομού Ιωαννίνων με το νομό Θεσπρωτίας. Το χωριό απέχει 42 χλμ. ΝΔ. της πόλης των Ιωαννίνων και 12 χλμ. από τον κόμβο Τύρια της Εγνατίας Οδού. Ως οικισμός αναγνωρίστηκε το όνομα 1981. Σύμφωνα με το σχέδιο Καλλικράτης μαζί με την Παρδαλίτσα αποτελούν τη τοπική κοινότητα Παρδαλίτσης που ανήκει στη δημοτική ενότητα Σελλών του Δήμου Δωδώνης και σύμφωνα με την απογραφή 2011 ο οικισμός έχει πληθυσμό 34 κατοίκους.
Κεφαλόβρυσο Λάρισας
Το Κεφαλόβρυσο είναι χωριού του δήμου Ελασσόνας του νομού Λάρισας. Σύμφωνα με την απογραφή του 2011 έχει 234 κατοίκους. Το χωριό είναι κτισμένο σε υψόμετρο 250 μέτρων. Απέχει 12 χιλιόμετρα από την Ελασσόνα, ευρισκόμενο δυτικά της.
Ιστορικά στοιχεία
Η περιοχή παλαιότερα ονομαζόταν Μπουνάρ Μπασί. Το χωριό δημιουργήθηκε από μετανάστες από την Πίνδο και από τη Σεβάστεια στην Μικρά Ασία. Το Κεφαλόβρυσο προσαρτήθηκε το 1919 στην κοινότητα Βαλανίδας, όμως ορίστηκε έδρα ομώνυμης κοινότητας το 1935. Η κοινότητα διατηρήθηκε μέχρι το 1997, οπότε και προσαρτήθηκε στον δήμο Ελασσόνας με το πρόγραμμα Καποδίστριας, όπου και παρέμεινε με το πρόγραμμα Καλλικράτης. Οι κάτοικοι του χωριού σήμερα ασχολούνται με τη γεωργία και την κτηνοτροφία, με καλλιέργειες κηπευτικών και φράουλας.
Απογραφές πληθυσμού
Η πορεία του πληθυσμού σύμφωνα με τις απογραφές:
Αξιοθέατα
Στο χωριό βρίσκεται ο ναός του Αγίου Δημητρίου, ο οποίος εορτάζει στις 26 Οκτωβρίου, με πανηγύρι. Στη θέση Μάτι βρίσκεται μικρή λίμνη. Ανάμεσα στο Κεφαλόβρυσο και στο Παλαιόκαστρο ανακαλύφθηκε σπήλαιο μήκους 1.800 μέτρων με πλούσιο διάκοσμο και μικρές λίμνες.
Παραπομπές
κατηγορία:Χωριά του νομού Λάρισας κατηγορία:Δήμος Ελασσόνας
Λαοδίκη (σύζυγος του Μιθριδάτη Γ΄)
Η Λαοδίκη (άκμασε τέλος τού 3ου-αρχές τού 2ου αι. π.Χ.) από τη Δυναστεία των Σελευκιδών γεννήθηκε πριγκίπισσα της Αυτοκρατορίας των Σελευκιδών και με τον γάμο της έγινε βσίλισσα τού Πόντου.
Βιογραφία
Η καταγωγή της δεν είναι σαφής. Θα μπορούσε να ήταν κόρη τού Αντιόχου Δ΄ τού Επιφανούς, καθώς ο Αλέξανδρος Α΄ Βάλας (που δήλωνε γιος τού Αντιόχου Δ΄) εμφανίστηκε στη Ρώμη το 153 π.Χ. με την αδελφή του Λαοδίκη, η οποία μετά παντρεύτηκε τον Μιθριδάτη Γ΄ τού Πόντου. Ο Αντίοχος Δ΄ είχε δύο κόρες: από τη σύζυγό του Λαοδίκη Δ΄ είχε τη Λαοδίκη ΣΤ΄ και από την παλλακίδα του είχε την Αντιοχίδα. Ώστε είτε ο Αντίοχος Δ΄ είχε τρίτη κόρη, είτε η σύζυγος τού Μιθριδάτη Δ΄ ταυτίζεται με τη Λαοδίκη ΣΤ΄.
Οικογένεια
Παντρεύτηκε τον Μιθριδάτη Γ΄ τού Πόντου και είχε τέκνα:
Πηγές
Κατηγορία:Δυναστεία των Σελευκιδών
Μέθοδος
Κυρίαρχη έννοια της Μεθοδολογίας είναι η Μέθοδος. Ο όρος, διεθνής σήμερα (method, méthode, methodo) προέρχεται από το ελληνικό ρήμα «μετέρχομαι» που σημαίνει την κίνηση προς κάποιο σκοπό. Ως μέθοδος ορίζεται γενικά σύνολο κατάλληλων αρχών, κανόνων και μέσων που ακολουθούνται επί ορισμένου σκοπού, ή σειρά συντονισμένων διαδικασιών και τακτικών που αυξάνουν τις πιθανότητες της κατάληξης του επιδιωκόμενου σκοπού, (όπως π.χ. στην πολιτική, την εκπαίδευση, την οικονομία, τη διπλωματία κ.λπ.)
Η έννοια της καταλληλότητας των παραπάνω προϋποθέτει ότι αφενός τα μέσα και οι τρόποι είναι προσαρμοσμένοι απόλυτα στη φύση, τα χαρακτηριστικά και τις ιδιομορφίες του επιδιωκόμενου σκοπού και αφετέρου ότι όλα εξασφαλίζουν πιθανότητες κατάληξης (του σκοπού) με τη λιγότερη δυνατή κόπωση.
Γενικά
Υπό τον παραπάνω γενικό ορισμό είναι εμφανές ότι ο όρος δεν περιορίζεται σε συγκεκριμένο ερευνητικό πεδίο, αλλά αντίθετα σε πολλά και διαφορετικά πεδία όπως στη φιλοσοφία με αφαιρετική διάθεση, με στόχο ερμηνευτικό, πολύ δε περισσότερο σε δράσεις κυρίως έρευνας, κάποιας χρονικής στιγμής. Σ' όλες τις επιστήμες η μέθοδος βασίζεται σε ορισμένες αρχές καθολικού κύρους όπως είναι η αμφιβολία, η εμπειρική αντίληψη, η απόδειξη, η επαγωγή, η ανάλυση και η σύνθεση. Αυτές αποτελούν και τις κοινές λογικές βάσεις της Μεθοδολογίας τόσο στην επιστημονική έρευνα όσο και στη κοινωνική έρευνα συμπεριφορών.
Γεγονός είναι ότι κάθε επιστήμη ακολουθεί ιδιαίτερο μεθοδολογικό σύστημα που εξ ανάγκης καθορίζεται αυτό από την ίδια τη φύση του αντικειμένου της αλλά και από την άποψη που ακολουθείται η εξέτασή του. Για παράδειγμα διαφορετική είναι η χημική έρευνα της ατμόσφαιρας από την μετεωρολογική, ή η τοπογραφική από τη σεισμική έρευνα ενός τόπου. Κατά συνέπεια παρατηρούνται διάφορες μορφές μεθόδων έρευνας που φθάνουν να γίνονται και εξειδικευμένες. Εκ του συνόλου των παρατηρούμενων επιστημονικών μεθόδων άλλες είναι κοινές μεταξύ των διαφόρων επιστημών και άλλες αποκλειστικές όπως των Συμπεριφορικών επιστημών (Κοινωνιολογίας).
Είδη μεθόδων
Βασικά είδη μεθόδων, καλούμενες και μεθοδικά συστήματα, που ακολουθούν τόσο οι Επιστήμες συμπεριφοράς όσο και οι Φυσικές επιστήμες είναι : Όλες οι παραπάνω συνεπικουρούνται με διάφορες συναφείς τεχνικές (ερωτηματολόγια, τεστ, κ.λπ.) καθώς και όργανα μέτρησης (π.χ. κλίμακες εκτίμησης, δείκτες διαθέσεων, τεχνικές Q, αναλύσεις, συνεντεύξεις, κ.ά.). Γενικά στο σύνολό τους αυτές οι μέθοδοι πραγματοποιούνται σε τρία κοινά βασικά στάδια στρατηγικής - τακτικής:
Αποτελέσματα μεθόδων
Κρίνοντας τα αποτελέσματα των διαφόρων μεθόδων αυτά διακρίνονται σε Σημειώνεται ότι πολλές φορές συμβαίνει τα αποτελέσματα μιας ακολουθούμενης μεθόδου να συγκρούονται με αποτελέσματα άλλης μεθόδου, (π.χ. μεταξύ παρατήρησης και πειράματος). Στο σημείο αυτό υποχρεωτικά ακολουθούν επαναλήψεις, υπό παραπλήσιες συνθήκες ή και διαφορετικές, καθώς και αναψηλαφήσεις των πραγμάτων. Συνηθέστερα όμως ακολουθούν ιδιαίτερες συζητήσεις των παρατηρητών - ερευνητών όπου μέσα από αντιφάσεις και ασυμφωνίες δίδεται ουσιαστικά η αφετηρία για νέες επιστημονικές κατακτήσεις.
Δείτε επίσης
Κατηγορία:Μεθοδολογία Κατηγορία:Επιστημονική μέθοδος
Ρωμαίος έπαρχος
Μορφές του θεσμού
Επίσης, όταν ο στρατός κατακτούσε νέες περιοχές, κάποιος από την τάξη των Ιππέων (equites, δηλαδή χαμηλόβαθμοι πατρίκιοι) διοριζόταν συνήθως ως αυτοκρατορικός έφορος (procurator) από τον αυτοκράτορα. Ο έφορος ήταν και αυτός ντε φάκτο έπαρχος, μέχρι η περιοχή να οργανωθεί σε επαρχία και να γίνει συγκλητική ή αυτοκρατορική. Μοναδική εξαίρεση ήταν η Αίγυπτος, η οποία θεωρείτο προσωπικό κτήμα του εκάστοτε αυτοκράτορα και διοικείτο πάντα από Ιππέα. Ο διασημότερος έφορος της ιστορίας είναι ο Πόντιος Πιλάτος.
Αρμοδιότητες
Συνοπτικά οι αρμοδιότητες του επάρχου ήταν οι ακόλουθες:
Για να κυβερνήσει αποτελεσματικά την επαρχία του, στην υπηρεσία του επάρχου ετίθετο ένας αριθμός από κόμητες (από το comes που σημαίνει σύντροφος) με προκαθορισμένες αρμοδιότητες, οι οποίοι λειτουργούσαν περίπου σαν υπουργοί του. Τέλος, σε επαρχίες με μεγάλη στρατιωτική παρουσία στελνόταν επίσης ως βοηθός του ένας κυέστορας (quaestor), στέλεχος με εξειδίκευση στην οικονομική διαχείριση που όμως μπορούσε να λειτουργήσει και ως υποδιοικητής της λεγεώνας.
Κατηγορία:Αρχαίοι Ρωμαϊκοί τίτλοι *
In The Beginning
Το In The Beginning είναι ζωντανά ηχογραφημένο άλμπουμ του αμερικάνικού blues rock συγκροτήματος του Στίβι Ρέι Βον, Double Trouble, το οποίο κυκλοφόρησε στις 6 Οκτωβρίου του 1992 μέσω της δισκογραφικής εταιρείας "Epic Records".
Η ηχογράφηση πραγματοποιήθηκε στις 1 Απριλίου 1980 στο "Steamboat 1874" του Ώστιν στο Τέξας και μεταδόθηκε ζωντανά από τον ραδιοφωνικό σταθμό "KLBJ-FM". Το συγκρότημα, ως Double Trouble, αποτελούνταν από τον Βον (ο οποίος αναφέρεται ως Στίβι Βον) στην κιθάρα και τα φωνητικά, τον Κρις Λέιτον στα τύμπανα και τον Τζάκι Νιούχαουζ στο μπάσο, ο οποίος τον Ιανουάριο του 1981 αντικαταστάθηκε από τον Τόμι Σάνον.
Το άλμπουμ μπήκε στον κατάλογο επιτυχιών του Billboard σκαρφαλώνοντας ως το # 58 και βραβεύθηκε ως χρυσό.
Λίστα Τραγουδιών
1. In The Open (Sonny Thompson, Freddie King) - 5:57
2. Slide Thing (Vaughan) - 3:18
3. They Call Me Guitar Hurricane (Jones) - 3:06
4. All Your Love (I Miss Loving) (Otis Rush) - 6:23
5. Tin Pan Alley (aka Roughest Place in Town) (Geddins) - 7:40
7. Tell Me (Howlin' Wolf) - 2:48
8. Shake for Me (Dixon) - 4:04
9. Live Another Day (Vaughan) - 3:49
Θέσεις τσαρτ
In the Beginning (άλμπουμ)
Επίσημη κυκλοφορία: 6 Οκτωβρίου 1992
Βραβεία
Ηνωμένες Πολιτείες (RIAA Certification): Χρυσός
Μέλη των Double Trouble
Οι μουσικοί οι οποίοι ηχογράφησαν το "In the Beginning" ήταν οι εξής:
Πηγές
Κατηγορία:Δισκογραφία του Stevie Ray Vaughan Κατηγορία:Άλμπουμ του 1992
Σταρ Ελλάς
Ο διαγωνισμός ομορφιάς Σταρ Ελλάς - Μις Ελλάς - Μις Γιανγκ (Star Hellas - Miss Hellas - Miss Young), είναι ο μακροβιότερος διαγωνισμός καλλιστείων στην Ελλάδα. Οι νικήτριες του διαγωνισμού κάθε χρόνο εκπροσωπούν την Ελλάδα στους διεθνείς διαγωνισμούς ομορφιάς Μις Υφήλιος, Μις Κόσμος, Miss International και Μις Ευρώπη.
Ιστορικό
Ξεκίνησε το 1929, ως διαγωνισμός καλλιστείων Μις Ελλάς και συνεχίστηκε έτσι για δύο χρόνια. Συγκεκριμένα, τα πρώτα καλλιστεία πραγματοποιήθηκαν στις 20 Ιανουαρίου 1929 στο νυχτερινό κέντρο "Ντελίς" όπου συγκεντρώθηκε όλη η αθηναϊκή αριστοκρατία της εποχής. Συνολικά, 41 κοπέλες είχαν στείλει φωτογραφία δηλώνοντας συμμετοχή για τον διαγωνισμό, ενώ μία ημέρα νωρίτερα, η κριτική επιτροπή επέλεξε τις δέκα από αυτές σε ειδική εκδήλωση στο Μέγαρο Πεσμαζόγλου. Οι εμφανίσεις των κοριτσιών ήταν αρκετά συντηρητικές, ενώ δικαίωμα συμμετοχής είχαν μόνο οι ανύπαντρες. Ως πρώτη νικήτρια των καλλιστείων, Μις Ελλάς 1929, αναφέρεται η Ασπασία Καρατζά. Η δεύτερη διοργάνωση των ελληνικών καλλιστείων πραγματοποιήθηκε στις 27 Ιανουαρίου 1930 στο θέατρο "Ολύμπια" της οδού Ακαδημίας. Νικήτρια Μις Ελλάς 1930 στέφθηκε η Αλίκη Διπλαράκου. Το αποτέλεσμα των καλλιστείων ανακοίνωσαν οι εφημερίδες ΕΜΠΡΟΣ και ΚΑΘΗΜΕΡΙΝΗ.
Μετά το τέλος των πολεμικών χρόνων, ο διαγωνισμός καλλιστείων επιστρέφει το 1952, με πρώτη διοργανώτρια την εφημερίδα Έθνος, για την ανάδειξη πλέον της Σταρ Ελλάς. Ο διαγωνισμός πραγματοποιήθηκε στο ξενοδοχείο Μεγάλη Βρετανία στις 6 Απριλίου 1952, με παρουσιαστές τους Μελίνα Μερκούρη και Μίμη Φωτόπουλο. Σταρ Ελλάς αναδείχθηκε η Νταίζη Μαυράκη, η οποία είχε επίσης το ψευδώνυμο "Ακρωτήρι" (όλες οι υποψήφιες είχαν κι από ένα ψευδώνυμο), ενώ τη στέψη της έκανε η Μαρίκα Κοτοπούλη. Δεύτερη, έφτασε η Βιργινία Πετιμεζάκη. Αργότερα την ίδια χρονιά, η Μαυράκη εκπροσώπησε την Ελλάδα στο διαγωνισμό Μις Υφήλιος όπου τερμάτισε τρίτη, ενώ η Πετιμεζάκη εκπροσώπησε την Ελλάδα στο διαγωνισμό Μις Ευρώπη.
Από το 1953 μέχρι το 1958, τα καλλιστεία Σταρ Ελλάς - Μις Ελλάς, φιλοξενήθηκαν στο παραλιακό κέντρο "Αρζεντίνα" ενώ από το 1959 μέχρι το 1973 στο κέντρο "Αστέρια" Γλυφάδας".
Το 1973, ύστερα ο 23ος κατά σειρά διαγωνισμός ελληνικών καλλιστείων, προβλήθηκε για πρώτη φορά στην τηλεόραση και συγκεκριμένα από την ΕΡΤ. Σταρ Ελλάς η Βάνα Παπαδάκη, Μις Ελλάς η Κατερίνα Παπαδημητρίου, Β' Μις Ελλάς η Άννυ Τατσοπούλου και Μις Γιανγκ η Λένα Κλεώπα. Η ΕΡΤ πρόβαλε τα ελληνικά καλλιστεία μέχρι το 1989.
Από το 1990 έως το 2010, την προβολή των καλλιστείων αναλαμβάνει ο ιδιωτικός τηλεοπτικός σταθμός ΑΝΤ1, ύστερα από πρωτοβουλία του Μίνωα Κυριακού. Την παρουσίαση των καλλιστείων ανέλαβαν οι Πέγκυ Σταθακοπούλου και Αντώνης Καφετζόπουλος (1992), Βίκυ Κουλιανού (1993), Ελένη Μενεγάκη (1995-2005), Τατιάνα Στεφανίδου (2006-2008) και Βίκυ Καγιά (2009-2010).
Το 2012, ο διαγωνισμός μεταδόθηκε για πρώτη φορά μέσω Internet από το blog TLife. Το 2018, μετά από απουσία οκτώ ετών τηλεοπτικής στέγης, επέστρεψε τηλεοπτικά μέσω του καναλιού Μακεδονία TV.
ΦΑΡ Ραμπάτ
Η ΦΑΡ Ραμπάτ είναι μια μαροκινή ποδοσφαιρική ομάδα από την πόλη Ραμπάτ. Ιδρύθηκε το 1958. Έδρα της ομάδας είναι το Stade Ben Ahmed El Abdi χωρητικότητας 15000 θεατών. Είναι μία από τις διασημότερες ομάδες της χώρας μαζί με τις Ραζά Κλαμπ Ατλετίκ και Ουιντάντ Καζαμπλάνκα.
Διεθνείς
Κατηγορία:Ποδοσφαιρικές ομάδες Μαρόκου Κατηγορία:Ιδρύσεις ποδοσφαιρικών ομάδων το 1958
Παλαιόκαστρο Λάρισας
Το Παλαιόκαστρο είναι χωριού του δήμου Ελασσόνας του νομού Λάρισας. Σύμφωνα με την απογραφή του 2011 έχει 270 κατοίκους. Το χωριό είναι κτισμένο σε υψόμετρο 210 μέτρων. Απέχει 16 χιλιόμετρα από την Ελασσόνα, ευρισκόμενο δυτικά της. Είναι κτισμένο κοντά στην συμβουλή του Τιταρήσιου με τον Ξηριά.
Ιστορικά στοιχεία
Στη θέση του Παλαιόκαστρου κατά την αρχαιότητα βρισκόταν σύμφωνα με τον Απ. Αρβανιτόπουλο η πόλη Μονδαία. Γύρω από το χωριό σώζονται τα ερείπια δύο κάστρων και άλλων μικρότερων οχυρώσεων. Οι κάτοικοι του χωριού σήμερα ασχολούνται με τη γεωργία, κυρίως με την καλλιέργεια ελιάς και την κτηνοτροφία. Στην περιοχή υπάρχουν περίπου 20.000 ελαιόδεντρα. Στο χωριό λειτουργεί σχολείο και νηπιαγωγείο. Το Παλαιόκαστρο προσαρτήθηκε το 1919 στην κοινότητα Μαγούλας, όμως ορίστηκε έδρα ομώνυμης κοινότητας το 1922. Η κοινότητα διατηρήθηκε μέχρι το 1997, οπότε και προσαρτήθηκε στον δήμο Ελασσόνας με το πρόγραμμα Καποδίστριας, όπου και παρέμεινε με το πρόγραμμα Καλλικράτης.
Απογραφές πληθυσμού
Η πορεία του πληθυσμού σύμφωνα με τις απογραφές:
Αξιοθέατα
Από τις εκκλησίες του χωριού ξεχωρίζει το εξωκκλήσι του Αγίου Αθανασίου, το οποίο απέχει 1,5 με 2 χιλιόμετρα από το χωριό. Ανάμεσα στο Παλαιόκαστρο και στο Κεφαλόβρυσο ανακαλύφθηκε το 1995 σπήλαιο με πλούσιο διάκοσμο και μικρές λίμνες.
Παραπομπές
κατηγορία:Χωριά του νομού Λάρισας κατηγορία:Δήμος Ελασσόνας
Κλουμπ Ρούμπιο Νιου
Η Κλουμπ Ρούμπιο Νιου είναι Παραγουανή ποδοσφαιρική ομάδα από την Ασουνσιόν. Ιδρύθηκε στις 24 Αυγούστου 1913. Έδρα της ομάδας είναι το Estadio La Arboleda χωρητικότητας 4500 θεατών. Συμμετέχει στην Paraguayan Primera División, την ανώτατη κατηγορία ποδοσφαίρου της χώρας. Έχει κερδίσει 7 πρωταθλήματα δεύτερης κατηγορίας και 3 πρωταθλήματα τρίτης κατηγορίας.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1913
Έλλειψη νερού
μικρογραφία|350x350εσ|Αναλογία της συνολικής ετήσιας άντλησης του νερού προς τη συνολική ετήσια ανανέωση, λαμβάνοντας υπόψη την ανοδική καταναλωτική χρήση. Η έλλειψη νερού ή λειψυδρία είναι η ανεπάρκεια σε πόρους του γλυκού νερού για την κάλυψη των ανθρώπινων και περιβαλλοντικών απαιτήσεων μιας δεδομένης περιοχής. Η λειψυδρία συνδέεται άρρηκτα με τα ανθρώπινα δικαιώματα και η επαρκής πρόσβαση σε ασφαλές πόσιμο νερό αποτελεί προτεραιότητα για την παγκόσμια ανάπτυξη. Ωστόσο, δεδομένων των προκλήσεων της αύξησης του πληθυσμού, της αδικαιολόγητης χρήσης του νερού, της αυξανόμενης ρύπανσης και των αλλαγών στις καιρικές συνθήκες λόγω της υπερθέρμανσης του πλανήτη, πολλές χώρες και μεγάλες πόλεις παγκοσμίως, τόσο πλούσιες όσο και φτωχές, αντιμετωπίζουν αυξανόμενη λειψυδρία τον 21ο αιώνα.
Στο Παγκόσμιο Οικονομικό Φόρουμ το 2019 αναφέρθηκε ότι η έλλειψη νερού είναι ένας από τους μεγαλύτερους παγκόσμιους κινδύνους όσον αφορά στον πιθανό αντίκτυπο την επόμενη δεκαετία. Επί του παρόντος, τα δύο τρίτα του παγκόσμιου πληθυσμού (4 δισεκατομμύρια άτομα) ζουν σε συνθήκες σοβαρής λειψυδρίας τουλάχιστον 1 μήνα το έτος. Μισό δισεκατομμύριο άνθρωποι στον κόσμο αντιμετωπίζουν σοβαρή λειψυδρία όλο το χρόνο. Οι μισές από τις μεγαλύτερες πόλεις του κόσμου αντιμετωπίζουν έλλειψη νερού.
Η ουσία της παγκόσμιας λειψυδρίας είναι η γεωγραφική και η χρονική αναντιστοιχία μεταξύ της ζήτησης και της διαθεσιμότητας του γλυκού νερού. Ο αυξανόμενος παγκόσμιος πληθυσμός, η βελτίωση του βιοτικού επιπέδου, η αλλαγή των τρόπων κατανάλωσης και η επέκταση της καλλιεργήσιμης γης είναι οι κύριες κινητήριες δυνάμεις για την αυξανόμενη παγκόσμια ζήτηση για νερό. Η κλιματική αλλαγή, όπως η αλλαγή των καιρικών συνθηκών (συμπεριλαμβανομένων ξηρασίας ή πλημμυρών), η αποψίλωση των δασών, η αυξημένη ρύπανση, τα αέρια του θερμοκηπίου και η κατάχρηση του νερού μπορούν να προκαλέσουν ανεπάρκεια στην παροχή του νερού.
Σε παγκόσμιο επίπεδο και σε ετήσια βάση, διατίθεται αρκετό γλυκό νερό για την κάλυψη αυτής της ζήτησης, αλλά οι χωρικές και χρονικές διακυμάνσεις της ζήτησης και της διαθεσιμότητας νερού είναι μεγάλες, οδηγώντας σε (φυσική) λειψυδρία σε πολλά μέρη του κόσμου κατά τη διάρκεια συγκεκριμένων περιόδων του έτους. Η έλλειψη ποικίλλει με την πάροδο του χρόνου ως αποτέλεσμα της φυσικής υδρολογικής μεταβλητότητας, αλλά ποικίλλει ακόμη περισσότερο ως συνάρτηση των επικρατέστερων οικονομικών πολιτικών, του σχεδιασμού και των προσεγγίσεων διαχείρισης. Η έλλειψη αναμένεται να ενταθεί με τις περισσότερες μορφές οικονομικής ανάπτυξης, αλλά, εάν εντοπιστεί σωστά, πολλές από τις αιτίες της μπορούν να προβλεφθούν, να αποφευχθούν ή να μετριαστούν.
Η Διεθνής Επιτροπή Πόρων των Ηνωμένων Εθνών δηλώνει ότι οι κυβερνήσεις τείνουν να επενδύουν σε μεγάλο βαθμό σε αναποτελεσματικές λύσεις: μεγάλα έργα όπως φράγματα, κανάλια, υδραγωγεία, αγωγοί και δεξαμενές νερού, τα οποία γενικά δεν είναι ούτε περιβαλλοντικά ούτε οικονομικά βιώσιμα. Ο πιο οικονομικά αποδοτικός τρόπος αποσύνδεσης της χρήσης νερού από την οικονομική ανάπτυξη, είναι οι κυβερνήσεις να δημιουργήσουν ολιστικά σχέδια διαχείρισης νερού που να λαμβάνουν υπόψη ολόκληρο τον κύκλο νερού: από την πηγή έως τη διανομή, συνετή χρήση, επεξεργασία, ανακύκλωση, επαναχρησιμοποίηση και επιστροφή στο περιβάλλον.
Φυσική λειψυδρία
αριστερά|μικρογραφία|300x300px|Παγκόσμια φυσική και οικονομική λειψυδρία. Η φυσική λειψυδρία συμβαίνει όταν και όπου δεν υπάρχει αρκετό νερό για να ικανοποιήσει τόσο τις ανθρώπινες ανάγκες όσο και εκείνες των οικοσυστημάτων για να λειτουργήσουν αποτελεσματικά. Οι περιοχές με ξηρασία συχνά υποφέρουν από φυσική λειψυδρία. Εμφανίζεται επίσης σε περιοχές όπου το νερό φαίνεται άφθονο, αλλά οι πόροι είναι υπερβολικά δεσμευμένοι, όπως όταν υπάρχει υπερανάπτυξη των υποδομών για άρδευση. Η φυσική λειψυδρία αναγνωρίζεται από την περιβαλλοντική υποβάθμιση και τα φθίνοντα υπόγεια ύδατα. Σύμφωνα με το Πρόγραμμα Ανάπτυξης των Ηνωμένων Εθνών, οι περισσότερες χώρες ή περιοχές έχουν αρκετό νερό για να καλύψουν τις οικιακές, βιομηχανικές, γεωργικές, ενεργειακές και περιβαλλοντικές ανάγκες, αλλά δεν διαθέτουν τα μέσα να το λάβουν με προσιτό τρόπο. Περίπου το ένα πέμπτο του παγκόσμιου πληθυσμού ζει σήμερα σε περιοχές που πλήττονται από τη φυσική λειψυδρία.
Οικονομική λειψυδρία
μικρογραφία|Η λειψυδρία σε αφρικανικές χώρες.|250x250εσ Η οικονομική λειψυδρία οφείλεται στην έλλειψη επενδύσεων σε υποδομές ή τεχνολογίες για την άντληση του νερού από τα ποτάμια, τους υδροφορείς ή άλλες πηγές. Επίσης περιλαμβάνει την ανεπαρκή ανθρώπινη ικανότητα να ικανοποιήσει τη ζήτηση για νερό. Το ένα τέταρτο του παγκόσμιου πληθυσμού επηρεάζεται από την οικονομική λειψυδρία. Λόγω της έλλειψης των υποδομών, οι άνθρωποι χωρίς την αξιόπιστη πρόσβαση στις πηγές θα πρέπει να ταξιδέψουν για μεγάλες αποστάσεις για να πάρουν νερό, το οποίο συχνά προέρχεται από μολυσμένα ποτάμια, τα οποία χρησιμοποιούνται για οικιακές και γεωργικές χρήσεις. Αν και δίνεται μεγάλη έμφαση στη βελτίωση των πηγών για να λαμβάνεται νερό για κατανάλωση και οικιακή χρήση, τα στοιχεία δείχνουν ότι πολύ περισσότερο νερό χρησιμοποιείται για άλλες χρήσεις όπως το μπάνιο, το πλυντήριο, τα ζώα και ο καθαρισμός παρά η κατανάλωση και το μαγείρεμα.
Δείκτης υδατοπόνησης
αριστερά|μικρογραφία|350x350εσ|Η [[υδατοπόνηση ανά χώρα το 2019.]] Οι υδρολόγοι σήμερα αξιολογούν τη λειψυδρία εξετάζοντας την αναλογία πληθυσμού-νερού. Αυτό γίνεται συγκρίνοντας το ποσό των συνολικών διαθέσιμων υδάτινων πόρων ετησίως με τον πληθυσμό μιας χώρας ή περιοχής. Μια δημοφιλής προσέγγιση για τη μέτρηση της λειψυδρίας είναι η κατάταξη των χωρών ανάλογα με το ποσό των διαθέσιμων ετήσιων υδάτινων πόρων ανά άτομο. Για παράδειγμα, με βάση τον δείκτη υδατοπόνησης Falkenmark, μια χώρα ή περιοχή λέγεται ότι αντιμετωπίζει "υδατοπόνηση" όταν η ετήσια παροχή νερού πέφτει κάτω από 1.700 κυβικά μέτρα ανανεώσιμων υδατικών πόρων ανά άτομο ανά έτος. Σε επίπεδα μεταξύ 1.700 και 1.000 κυβικών μέτρων ανά άτομο ανά έτος, μπορεί να αναμένεται περιοδική ή περιορισμένη έλλειψη νερού. Όταν η παροχή νερού πέφτει κάτω από 1.000 κυβικά μέτρα ανά άτομο ανά έτος, η χώρα αντιμετωπίζει λειψυδρία.
Διαθεσιμότητα
μικρογραφία|Παγκόσμια κατανάλωση του γλυκού νερού (1900-2025).|300x300εσ Aπό 1,4 δισ. km2 νερού στη Γη, μόλις τα 200.000 km2 αντιπροσωπεύουν γλυκό νερό διαθέσιμο για ανθρώπινη κατανάλωση. Ένα 0,07% όλου του νερού στη Γη είναι πόσιμο και εύκολα προσβάσιμο. Από το υπόλοιπο νερό, το 97% είναι αλμυρό και λιγότερο από 3% είναι δύσκολα προσβάσιμο. Η συνολική ποσότητα εύκολα προσβάσιμου γλυκού νερού στη Γη, με τη μορφή επιφανειακών υδάτων (ποταμών και λιμνών) ή υπόγειων υδάτων (σε υδροφορείς), είναι 14.000 km2. Από αυτό το συνολικό ποσό, μόλις τα 5.000 km2 χρησιμοποιούνται και επαναχρησιμοποιούνται από την ανθρωπότητα. Oυσιαστικά, υπάρχει επαρκής ποσότητα γλυκού νερού σε παγκόσμια κλίμακα.
Ως εκ τούτου, θεωρητικά, υπάρχει περισσότερο από αρκετό γλυκό νερό διαθέσιμο για να καλύψει τις απαιτήσεις του τρέχοντος παγκόσμιου πληθυσμού των 6,8 δισ. ανθρώπων, και ακόμη και να υποστηρίξει την αύξηση του πληθυσμού σε 9 δισ. ή περισσότερα. Ωστόσο, λόγω της άνισης γεωγραφικής κατανομής και ιδιαίτερα της άνισης κατανάλωσης νερού, είναι ένας σπάνιος πόρος υψηλής αξίας σε ορισμένα μέρη του κόσμου και για ορισμένα μέρη του πληθυσμού.
Ανανεώσιμοι υδάτινοι πόροι
O ανανεώσιμος υδάτινος πόρος είναι μια μέτρηση που χρησιμοποιείται για την αξιολόγηση της λειψυδρίας. Αυτή η μέτρηση είναι ενημερωτική, επειδή μπορεί να περιγράψει το συνολικό διαθέσιμο υδάτινο πόρο που διαθέτει κάθε χώρα. Γνωρίζοντας τη συνολική διαθέσιμη πηγή νερού, μπορεί να αποκτηθεί μια ιδέα για το εάν μια χώρα είναι επιρρεπής σε φυσική λειψυδρία. Αυτή η μέτρηση έχει το μειονέκτημα ότι είναι ένας μέσος όρος. Η βροχόπτωση παρέχει νερό άνισα σε όλο τον πλανήτη κάθε χρόνο και οι ετήσιοι ανανεώσιμοι υδάτινοι πόροι διαφέρουν από έτος σε έτος. Αυτή η μέτρηση επίσης δεν περιγράφει την προσβασιμότητα στο νερό από άτομα, νοικοκυριά, βιομηχανίες ή κυβέρνησεις. Τέλος, καθώς η μέτρηση χρησιμοποιείται για μια ολόκληρη χώρα, δεν απεικονίζει με ακρίβεια τις διακυμάνσεις στη διάθεση μέσα στη χώρα. Ο Καναδάς και η Βραζιλία έχουν και τα δύο πολύ υψηλά επίπεδα διαθέσιμων υδάτινων πόρων, αλλά εξακολουθούν να αντιμετωπίζουν διάφορα προβλήματα που σχετίζονται με το νερό.
Εξάντληση των υδάτινων πόρων
αριστερά|μικρογραφία|300x300px|H λίμνη Chad, στην [[Κεντρική Αφρική, έχει συρρικνωθεί κατά 95% από το 1963 έως το 1998. ]] Εκτός από τις συμβατικές πηγές επιφανειακών υδάτων γλυκού νερού, όπως ποτάμια και λίμνες, άλλες πηγές γλυκού νερού, όπως τα υπόγεια ύδατα και οι παγετώνες, χρησιμοποιούνται όλο και συχνότερα, λόγω της αύξησης του ανθρώπινου πληθυσμού. Τα υπόγεια ύδατα είναι νερό που έχει συγκεντρωθεί κάτω από την επιφάνεια της Γης και μπορεί να παρέχει ωφέλιμη ποσότητα νερού μέσω πηγών ή πηγαδιών. Οι περιοχές όπου συγκεντρώνονται τα υπόγεια ύδατα είναι γνωστές ως υδροφορείς. Οι παγετώνες, αντίστοιχα, παρέχουν γλυκό νερό σε μορφή λειωμένου χιονιού ή πάγου, και τροφοδοτούν ρεύματα ή πηγές όταν αυξάνεται η θερμοκρασία. Όλο και περισσότερες από αυτές τις πηγές αξιοποιούνται καθώς η χρηστικότητα των συμβατικών πηγών μειώνεται λόγω παραγόντων, όπως η ρύπανση ή η μείωση της ποσότητάς τους λόγω της κλιματικής αλλαγής.
Υπόγεια ύδατα
μικρογραφία|300x300εσ|Παγκόσμιος χάρτης υπόγειων υδάτων (2020). μικρογραφία|Παγκόσμια χρήση του γλυκού νερού για γεωργική, οικιακή και βιομηχανική ανάγκη (2016). Λόγω του αυξανόμενου ανθρώπινου πληθυσμού, ο ανταγωνισμός για το νερό αυξάνεται έτσι ώστε πολλοί από τους μεγαλύτερους υδροφορείς του κόσμου να έχουν εξαντληθεί. Αυτό οφείλεται τόσο στην άμεση ανθρώπινη κατανάλωση όσο και στη γεωργική άρδευση. Εκατομμύρια αντλίες όλων των μεγεθών εξάγουν υπόγεια ύδατα σε όλο τον κόσμο. Η άρδευση σε ξηρές περιοχές όπως η βόρεια Κίνα, το Νεπάλ και η Ινδία τροφοδοτείται από υπόγεια ύδατα και εξάγεται με μη βιώσιμο ρυθμό. Οι πόλεις που έχουν υποστεί μειώσεις υδροφορέων μεταξύ 10 και 50 μέτρων περιλαμβάνουν την Πόλη του Μεξικού, το Μπανγκόκ, το Πεκίνο, το Μαντράς και τη Σαγκάη.
Μέχρι πρόσφατα, τα υπόγεια ύδατα δεν ήταν ένας πόρος που χρησιμοποιούταν πολύ. Από τη δεκαετία του 1960, όμως, όλο και περισσότεροι υδροφορείς υπόγειων υδάτων άρχισαν να χρησιμοποιούνται. Οι αλλαγές στη γνώση, στην τεχνολογία και στη χρηματοδότηση επέτρεψαν την εστιασμένη ανάπτυξη στην αφαίρεση των υδάτων από τους επιφανειακούς και υπόγειους υδάτινους πόρους. Αυτές οι αλλαγές επέτρεψαν την πρόοδο στην κοινωνία, όπως η "επανάσταση των υπόγειων υδάτων για γεωργικούς σκοπούς", η επέκταση του τομέα άρδευσης επιτρέποντας αυξημένη παραγωγή και ανάπτυξη τροφίμων σε αγροτικές περιοχές. Σήμερα, τα υπόγεια ύδατα τροφοδοτούν σχεδόν το ήμισυ του συνόλου του πόσιμου νερού στον κόσμο. Οι μεγάλοι όγκοι νερού που αποθηκεύονται υπόγεια στους περισσότερους υδροφόρους ορίζοντες έχουν σημαντική αποθηκευτική ικανότητα επιτρέποντας την άντληση του νερού κατά τη διάρκεια περιόδων ξηρασίας ή μικρών βροχοπτώσεων. Αυτό είναι ζωτικής σημασίας για πληθυσμούς που ζουν σε περιοχές με μικρή βροχόπτωση ή επιφανειακά ύδατα, κάτι που τους επιτρέπει να έχουν αξιόπιστη πρόσβαση σε νερό όλο το χρόνο. Από το 2010, η συνολική άντληση υπόγειων υδάτων παγκοσμίως εκτιμάται σε περίπου 1.000 km3 ετησίως, με 67% να χρησιμοποιείται για άρδευση, 22% για οικιακούς σκοπούς και 11% για βιομηχανικούς σκοπούς. Οι δέκα κορυφαίοι καταναλωτές υπόγειων υδάτων (Ινδία, Κίνα, Ηνωμένες Πολιτείες της Αμερικής, Πακιστάν, Ιράν, Μπαγκλαντές, Μεξικό, Σαουδική Αραβία, Ινδονησία και Ιταλία) προκαλούν το 72% της συνολικής αφαίρεσης του νερού. Τα υπόγεια ύδατα έχουν καταστεί ζωτικής σημασίας για την επιβίωση και την επισιτιστική ασφάλεια 1,2 έως 1,5 δισεκατομμυρίων αγροτικών νοικοκυριών στις φτωχότερες περιοχές της Αφρικής και της Ασίας.